|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **VIETOS PLĖTROS PROJEKTŲ ATRANKOS KRITERIJŲ RENGIMO GAIRĖS**  **Gairių paskirtis**  Vietos plėtros strategijų atrankos ir įgyvendinimo taisyklėse[[1]](#footnote-1) miestų vietos veiklos grupėms (toliau – miesto VVG) nurodyta prieš pradedant vietos plėtros strategijai (toliau – Strategija) įgyvendinti skirtų vietos plėtros projektų (toliau – projektai) atranką, t. y. prieš paskelbiant kvietimą teikti vietos plėtros projektinius pasiūlymus (toliau – kvietimas), parengti projektų atrankos kriterijus (toliau – atrankos kriterijai), kuriuos taikydama miesto VVG vertins ir į vietos plėtros projektų sąrašą atrinks pagal paskelbtą kvietimą pateiktus projektinius pasiūlymus.  Vietos plėtros projektų atrankos kriterijų rengimo gairės (toliau – gairės) parengtos siekiant:   * padėti miestų VVG rengti Vietos plėtros strategijų atrankos ir įgyvendinimo taisyklėse nustatytus reikalavimus atitinkančius atrankos kriterijus; * skleisti gerąją atrankos kriterijų rengimo praktiką.   Gairės yra skirtos miestų VVG, įgyvendinančioms pagal 2014-2020 metų Europos Sąjungos fondų investicijų veiksmų programos 8 prioriteto ,,Socialinės įtraukties didinimas ir kova su skurdu“ 8.6.1 investicinį prioritetą ,,BIVP strategijų įgyvendinimas“ finansuojamas Strategijas.  Gairės parengtos remiantis Vietos plėtros strategijų atrankos ir įgyvendinimo taisyklėse nustatytais reikalavimais atrankos kriterijų turiniui, viešojo sektoriaus organizacijų patirtimi rengiant ir taikant Europos Sąjungos fondų lėšomis finansuojamų projektų atrankos kriterijus, taip pat atsižvelgiant į išorės ekspertų, kurie šiuo metu Vidaus reikalų ministerijos užsakymu atlieka bendruomenės inicijuotos vietos plėtros mechanizmo įgyvendinimo miestuose vertinimą, pirmines įžvalgas dėl miesto VVG praktinėje veikloje taikomų atrankos kriterijų. Apibendrinus minėtų informacijos šaltinių duomenis, gairėse glaustai išdėstyti reikalavimai atrankos kriterijams, pateiktos rekomendacijos atrankos kriterijų rengimui, atrankos kriterijų pavyzdžiai.  Gairėse pateikti pasiūlymai dėl taikytinų atrankos kriterijų, jų pavyzdžiai yra rekomendacinio pobūdžio, jais siūloma vadovautis atsižvelgiant į Strategijos nuostatas ir miesto VVG poreikius. Atsižvelgiant į besikeičiančią miestų VVG patirtį, miestų VVG poreikius ir Vidaus reikalų ministerijos identifikuojamus netinkamo Vietos plėtros strategijų atrankos ir įgyvendinimo taisyklių reikalavimų atrankos kriterijams atvejus, gairėse pateikta informacija bus atnaujinama ir atitinkamai pateikiama miestų VVG.  **Reikalavimai vietos plėtros projektų atrankos kriterijams**  Reikalavimai dėl atrankos kriterijų, kuriuos turi parengti ir patvirtinti miesto VVG prieš skelbdama kvietimą teikti vietos plėtros projektinius pasiūlymus (toliau – kvietimas), turinio yra nustatyti Vietos plėtros strategijų atrankos ir įgyvendinimo taisyklėse. Remiantis nurodytų taisyklių nuostatomis atrankos kriterijai turi būti:  - nediskriminuojantys ir objektyvūs, t. y. nustatytais atrankos kriterijais negali būti nepagrįstai ribojamos vietos plėtros projektinių pasiūlymų teikėjų (toliau – pareiškėjai) galimybės teikti vietos plėtros projektinius pasiūlymus atrankai ar nepagrįstai sudaromos palankesnės ar nepalankesnės sąlygos tam tikriems pareiškėjams;  - aiškūs;  - tinkami užtikrinti, kad miesto VVG atrinks ir į vietos plėtros projektų sąrašą įtrauks tik Strategiją atitinkančius projektus;  - tinkami užtikrinti, kad atrenkant projektus prioritetas bus suteiktas projektams, turintiems didesnį indėlį į Strategijos uždavinių įgyvendinimą;  - taikomi vienodai visiems projektiniams pasiūlymams, pateiktiems pagal tą patį miesto VVG paskelbtą kvietimą teikti projektinius pasiūlymus atrankai (toliau – kvietimas).  Diskriminuojančiais, neobjektyviais atrankos kriterijais pripažintini tokie kriterijai, kuriais nustatomi pernelyg aukšti arba specifiniai, neadekvatūs konkretaus kvietimo pobūdžiui reikalavimai (ribojimai), taip dirbtinai atimant galimybę vietos plėtros projektinius pasiūlymus teikti subjektams, gebantiems įvykdyti vietos plėtros strategijos veiksmui įgyvendinti skirtą projektą. Sprendžiant, ar atrankos kriterijumi nustatomas reikalavimas (ribojimas) nėra pernelyg aukštas, pernelyg specifinis ar neadekvatus, turi būti atsižvelgiama į atrankos kriterijaus taikymo tikslingumą ir pagrįstumą kiekvieno konkretaus kvietimo kontekste ir įvertinama, ar išlaikoma atrankos kriterijumi nustatomo ribojimo ir tokiu ribojimu siekiamo tikslo pusiausvyra.  Preziumuojama, kad atrankos kriterijumi nustatomi reikalavimai (ribojimai) yra nediskriminuojantys, objektyvūs, jeigu jie suformuluoti remiantis projektų finansavimo sąlygų aprašo[[2]](#footnote-2) (toliau – Aprašas) reikalavimais ir (ar) su kvietimu susijusiomis vietos plėtros strategijos nuostatomis.  **Rekomendacijos dėl atrankos kriterijų rengimo**  Siekiant užtikrinti, kad atrankos kriterijai būtų aiškūs tiek vietos plėtros projektinių pasiūlymų teikėjams, tiek projektinių pasiūlymų vertintojams, taip pat atitiktų kitus pirmiau išvardintus atrankos kriterijų rengimo principus, miestų VVG rekomenduojama:  1. Atrankos kriterijus rengti kiekvienam Strategijos veiksmui skirtingus, orientuojantis į konkretaus Strategijos veiksmo, kuriam įgyvendinti numatoma atrinkti projektus, specifiką ir atsižvelgiant į Strategijoje pateikiamą, su konkretaus Strategijos veiksmo įgyvendinimu susijusią informaciją, analizės duomenis *(pvz., informaciją apie egzistuojančias tam tikrų gyventojų grupių problemas, siekiamą pokytį, didžiausių sunkumų turinčias tikslines grupes)*. Kai Strategijos veiksmas yra kompleksinis (t. y. skirtas daugiau nei vienai tikslinei grupei ir (ar) apimantis daugiau nei vienos veiklos (paslaugos) vykdymą (teikimą), gali būti tam pačiam veiksmui įgyvendinti skelbiami keli specializuoti kvietimai, atitinkamai kiekvienam kvietimui rengiant specializuotus atrankos kriterijus.  2. Taikyti dviejų rūšių atrankos kriterijus*,* t. y. atrankos kriterijus, kuriuos turi atitikti visi be išimties projektai, (toliau – bendrieji atrankos kriterijai) ir atrankos kriterijus, kuriais remdamasi miesto VVG nustatys gautų vietos plėtros projektinių pasiūlymų prioritetinę eilę (toliau – prioritetiniai atrankos kriterijai).  Bendrieji atrankos kriterijai turėtų būti nustatomi visų kvietimų atvejais, o prioritetiniai atrankos kriterijai - tais atvejais, kai Strategijoje nėra nurodytas konkretus Strategijos veiksmo, kuriam įgyvendinti numatoma skelbti kvietimą, vykdytojas.  Bendrųjų atrankos kriterijų paskirtis – užtikrinti, kad miesto VVG atrinktų tik visiems projektams privalomus reikalavimus atitinkančius projektus. Formuluojant bendruosius atrankos kriterijus turi būti atsižvelgiama į Strategijos nuostatas dėl vietos plėtros strategijos veiksmo, kuriam įgyvendinti numatoma skelbti kvietimą, taip pat į Aprašo reikalavimus, kurie susiję su numatomu paskelbti kvietimu. Balai projektams pagal bendruosius atrankos kriterijus neskiriami. Bendrųjų atrankos kriterijų neatitinkantys projektai negali būti traukiami nei į vietos plėtros projektų sąrašą, nei į rezervinį vietos plėtros projektų sąrašą.  Bendrųjų atrankos kriterijų pavyzdžiai pateikiami 1 lentelėje.  1 lentelė   |  |  |  | | --- | --- | --- | | **Eil. Nr.** | **Bendrųjų atrankos kriterijų pavyzdžiai** | **Komentarai** | | 1. | Projektas turi atitikti Strategijos veiksmą ,,X“ | Kriterijus leidžia užtikrinti, kad visi miesto VVG atrinkti projektai atitiks Strategiją ir Aprašo 19.1 papunktyje nustatytą reikalavimą projektams.  Pagal Aprašo 19.1 papunktį projektas turi atitikti bent vieną iš Strategijos veiksmų, nurodytų Strategijos dalyje „Vietos plėtros strategijos įgyvendinimo veiksmų planas“. | | 2. | Projektu turi būti suteikta nauda ne mažiau kaip ,,X“ skaičiui asmenų iš tikslinės grupės ,,X“ | Kriterijus leidžia užtikrinti, kad visais miesto VVG atrinktais projektais bus prisidedama prie konkretaus Strategijos uždavinio įgyvendinimo, taip pat kad visi atrinkti projektai atitiks Aprašo 24.1 papunkčio reikalavimą.  Pagal Aprašo 24.1 papunktį visi projektai turi siekti produkto rodiklio „BIVP projektų veiklų dalyviai (įskaitant visas tikslines grupes)“; minimali siektina reikšmė – 5 dalyviai;  Rekomenduojama nustatant minimalią projektu siektiną rodiklio reikšmę atsižvelgti ne tik į Aprašo 24.1 papunktyje nustatytą reikalavimą, bet ir į Strategijoje numatytą pasiekti atitinkamo rodiklio skaitinę reikšmę bei bendrą preliminariai numatomų atrinkti projektų, kuriais bus prisidedama prie atitinkamo rodiklio, skaičių. | | 3. | Projektu turi būti prisidedama prie Strategijos ,,X“ uždavinio įgyvendinimo stebėsenos rodiklio ,,X“ siekimo | Kriterijus leidžia sukurti prielaidas Strategijoje nustatytos Strategijos ,,X“ uždavinio ,,X“ produkto rodiklio reikšmės pasiekimui.  Rekomenduojama rengiant kriterijus orientuotis į projektų prisidėjimo prie Strategijos konkretaus uždavinio įgyvendinimo stebėsenos produktorodiklių vertinimą. | | 4. | Projektu siekiama aiškių ir realių rezultatų | Kriterijus leidžia užtikrinti, kad visi miesto VVG atrinkti projektai turės aiškią vidinę logiką, aiškias veiklas ir rezultatus. | | 5. | Visos projekto veiklos atitinka bent vieną iš pagal Aprašą galimų remti veiklų | Kriterijus leidžia užtikrinti, kad visi projektai atitiks Aprašo nuostatas dėl pagal Aprašą remiamų veiklų. | | 6. | Projekto pareiškėju ar partneriu yra nevyriausybinė organizacija ar socialinis partneris | Kriterijus leidžia užtikrinti, kad projektai atitiks Aprašo 24.2 papunkčio reikalavimą projektams.  Šis kriterijus ypatingai aktualus tuo atveju, kai siekiama atrinkti projektus, kurie skirti įgyvendinti Strategijos veiksmus, nukreiptus į gyventojų socialinės atskirties mažinimą – pagal Aprašo 24.2 papunktį visi projektai, kurie apima Aprašo 10.1 papunktyje nurodytas veiklas, t. y. veikas, skirtas gyventojų esamai socialinei atskirčiai mažinti, turi siekti produkto rodiklio ,,Projektų, kuriuos visiškai arba iš dalies įgyvendino socialiniai partneriai ar NVO, skaičius“ | | 7. | Projekto pareiškėjas ir partneris atitinka Apraše nustatytus reikalavimus ,,X“ | Kriterijus leidžia užtikrinti, kad visi atrinktų vietos plėtros projektų pareiškėjai atitiks Apraše nustatytus reikalavimus pareiškėjams, partneriams.  Atkreiptinas dėmesys, kad renkantis tokį kriterijų reikėtų turėti omenyje tai, kad pareiškėjo ir partnerio atitiktį Apraše nustatytiems reikalavimams vertina Agentūra. Tad iki paraiškos Agentūrai pateikimo dienos tam tikri pareiškėjo, partnerio požymiai gali pasikeisti (būti pakeisti) taip, kad pareiškėjas, partneris jau atitiks Aprašo reikalavimus, pvz., veiks ne trumpiau nei 2 metus *(t. y. atitiks Aprašo 16 punkte nustatytą reikalavimą pareiškėjui);* veiklą vykdys vietos plėtros strategijos įgyvendinimo teritorijoje *(t. y. atitiks Aprašo 13 punkte nustatytus reikalavimus pareiškėjams)* ir pan.  Todėl atrankos kriterijų dėl pareiškėjo, partnerio atitikties Aprašo reikalavimams labiausiai aktualu rinktis tuo atveju, kai egzistuoja didelė tikimybė, jog tam tikri pareiškėjo, partnerio požymiai, pagal kuriuos vertinama pareiškėjo, partnerio atitiktis Aprašo reikalavimams, iki paraiškos teikimo Agentūrai dienos negalės būti pakeisti (nepasikeis).  Pvz.:  1) vadovaujantis Aprašo 13 ir 15 papunkčių nuostatomis, projekto pareiškėju gali būti juridinis asmuo, kurio veiklos vykdymo vieta yra vietos plėtros strategijos įgyvendinimo teritorija, ir juridinio asmens filialas ar atstovybė, jeigu tas filialas ar atstovybė veiklą vykdo vietos plėtros strategijos įgyvendinimo teritorijoje. Vadovaujantis Aprašo 14 ir 15 papunkčių nuostatomis partneriu gali būti juridinis asmuo, kurio veiklos vykdymo vieta yra vietos plėtros strategijos įgyvendinimo teritorija ar besiribojanti teritorija, ir juridinio asmens filialas ar atstovybė, jeigu tas filialas ar atstovybė veiklą vykdo vietos plėtros strategijos įgyvendinimo teritorijoje ar besiribojančioje teritorijoje.  Juridinio asmens ar jo filialo, atstovybės veiklos vykdymo vieta greičiausiai artimiausiu metu nesikeis, tad atrankos kriterijumi tikslinga būtų rinktis reikalavimą, kad pareiškėjas ir partneris atitiktų pirmiau nurodytus Aprašo reikalavimus galimiems pareiškėjams, partneriams.  2) vadovaujantis Aprašo 13.1, 13.3 ir 14.3-14.4 papunkčių nuostatomis, projektų, apimančių Aprašo 10.3 papunktyje nurodytas veiklas *(t. y. veiklas, skirtas įgyvendinti bendruomenės verslumui didinti (t. y. verslo kūrimui ir pradedamo verslo plėtojimui reikalingiems gebėjimams stiprinti) skirtas neformalias iniciatyvas)*, **pareiškėjais negali būti** juridiniai asmenys, kurių savininke yra valstybė ar savivaldybė arba kurių visuotiniame akcininkų susirinkime, visuotiniame dalininkų susirinkime ar visuotiniame narių susirinkime valstybei ir (ar) savivaldybei priklauso daugiau kaip 50 procentų balsų, o **partneriais negali būti** savivaldybės administracija.  Todėl siekiant atrinkti vietos plėtros projektus, nukreiptus į bendruomenės verslumo didinimą ir apimančius Aprašo 10.3 papunktyje nurodytas veiklas, projektų atrankos kriterijumi galėtų būti: ,,Projekto pareiškėju yra juridinis asmuo, kurio savininke nėra valstybė ar savivaldybė arba kurio visuotiniame akcininkų susirinkime, visuotiniame dalininkų susirinkime ar visuotiniame narių susirinkime valstybei ir (ar) savivaldybei priklauso ne daugiau kaip 50 procentų balsų, o projekto pareiškėju nėra savivaldybės administracija.“ | | 8. | Projekto biudžeto išlaidos yra būtinos projektui įgyvendinti. | Kriterijus leidžia sukurti prielaidas, kad miesto VVG vietos plėtros projektų sąraše visiems atrinktiems projektams numatys adekvačias maksimaliai galimas paramos lėšų sumas. | | 9. | Pareiškėjo ir partnerio (-ių) įnašo projekte procentinė dalis yra ne mažesnė už ,,X“ proc. nuo visų projekto finansavimo lėšų. | Kriterijus leidžia užtikrinti:  1) kad įgyvendinant konkretų Strategijos veiksmą bus pritraukta prisidėjimo lėšų *(t. y. privačių lėšų, savivaldybės biudžeto lėšų ir kitų viešųjų lėšų)* ne mažiau, nei tokių lėšų suplanuota Strategijos finansiniame plane konkrečiam Strategijos veiksmui įgyvendinti;  2) visų atrinktų projektų atitiktį Aprašo 40 punkto nuostatoms. Pagal Aprašo 40 p.:  ,, 40. Pareiškėjas privalo savo ir (arba) kitų šaltinių lėšomis (savivaldybių biudžeto ir (ar) privačiomis lėšomis) (toliau – pareiškėjo lėšos), ir (arba) nepiniginiu įnašu prisidėti prie projekto finansavimo ne mažiau nei 7,5 proc. visų tinkamų finansuoti projekto išlaidų. Jeigu vietos plėtros strategijos dalyje „Vietos plėtros strategijos finansinis planas“ veiksmo, kuriam įgyvendinti skirtas projektas, išlaidoms buvo nurodytas didesnis nei 7,5 proc. pareiškėjo lėšų prisidėjimo procentas, pareiškėjas privalo prisidėti prie projekto finansavimo ne mažesniu nei minėtos vietos plėtros strategijos dalyje veiksmui nurodytu procentu.“ |   Prioritetinių atrankos kriterijų paskirtis – iš tų projektų, kurie atitinka bendruosius atrankos kriterijus, sudaryti vietos plėtros projektų prioritetinę eilę prioriteto mažėjimo tvarka. Prioritetiniai atrankos kriterijai turi užtikrinti galimybę didžiausią prioritetą suteikti projektams, kurie turi didesnį indėlį į Strategijos tikslų, uždavinių įgyvendinimą.  Jeigu pagal paskelbtą kvietimą visiems miesto VVG gautiems ir bendruosius atrankos kriterijus atitinkantiems vietos plėtros projektiniams pasiūlymams neužtenka pagal miesto VVG paskelbtą kvietimą galimų paskirstyti paramos lėšų, miesto VVG į vietos plėtros projektų sąrašą turi įtraukti didžiausią prioritetą turinčius (t. y. daugiausia balų pagal prioritetinius atrankos kriterijus surinkusius) vietos plėtros projektus, o į rezervinių vietos plėtros projektų sąrašą (jeigu tokį miesto VVG nusprendžia sudaryti) - tuos projektinius pasiūlymus, kuriems pagal prioritetinę eilę lėšų nepakanka. Projektai rezervinių vietos plėtros projektų sąraše turi būti išdėstomi prioriteto mažėjimo tvarka. Kai vietos plėtros projektų, kuriuos miesto VVG atrinko Strategijos konkrečiam veiksmui įgyvendinti, įgyvendinimo metu atsiranda sutaupytų ar papildomų paramos lėšų, miesto VVG perkelia vietos plėtros projektus iš rezervinio sąrašo į vietos plėtros projektų sąrašą pagal nustatytą prioritetinę eilę (pirmiausia perkeliamas tas projektas, kuris turi didžiausią prioritetą iš visų rezervinių vietos plėtros projektų sąraše esančių projektų).  3. Nustatant prioritetinius atrankos kriterijus, parengti balų, pagal kuriuos bus nustatoma vietos plėtros projektų prioritetinė eilė, sistemą.  Rengiant balų sistemą rekomenduojama:  3.1. pirmiausia kiekvienam prioritetiniam atrankos kriterijui suteikti santykinį svorį (išreikštą procentais) visų kitų konkrečiam kvietimui suformuluotų prioritetinių atrankos kriterijų atžvilgiu. Atsižvelgiant į prioritetiniams atrankos kriterijams suteiktą santykinį svorį, nustatoma pagal kiekvieną prioritetinį atrankos kriterijų galima skirti maksimali balų suma (žr. 2 lentelę).  2 lentelė   |  |  |  |  |  | | --- | --- | --- | --- | --- | | **Eil. Nr.** | **Prioritetinių atrankos kriterijų pavyzdžiai** | **Rekomenduojamas atrankos kriterijaus svoris, proc.** | **Maksimali balų suma, skirtina pagal atrankos kriterijų** | **Komentarai** | |  | Paslaugų teikimo reguliarumas / intensyvumas | 20 proc. | 20 balų | Leidžia prioritetą suteikti projektams, turintiems didesnį indėlį į Strategijos tikslų, uždavinių įgyvendinimą, t. y. projektams, kuriuos vykdant suplanuota tam tikras paslaugas tikslinei grupei teikti reguliariai / pakankamai intensyviai. | |  | Projekto veiklų dalyvių skaičius | 15 proc. | 15 balų | Leidžia prioritetą suteikti projektams, turintiems didesnį indėlį į Strategijos tikslų, uždavinių įgyvendinimą, t. y. projektams, kurie pasieks didesnę Strategijos įgyvendinimo produkto rodiklio *,,BIVP projektų veiklų dalyviai (įskaitant visas tikslines grupes“* reikšmę.  Šis kriterijus savo esme yra kiekybinis, todėl jam rekomenduojama suteikti mažesnį svorį, lyginant su kitais atrankos kriterijais, leidžiančiais prioritetizuoti vietos plėtros projektinius pasiūlymus pagal jų indėlį į vietos Strategijos tikslų, uždavinių įgyvendinimą. | |  | Projekto orientacija į tikslines grupes, kurioms, remiantis Strategijoje pateiktos analizės duomenimis, labiausiai trūksta pagalbos | 20 proc. | 20 balų | Leidžia prioritetą suteikti projektams, turintiems didesnį indėlį į Strategijos tikslų, uždavinių įgyvendinimą, t. y. projektams, kurie bus orientuoti į tokią (-ias) tikslinę (-es) grupę (-es), kuriai, remiantis Strategijoje pateikta analize, labiausiai reikia tam tikros, su Strategijos veiksmo *(kurio įgyvendinimui atrenkami projektai)* įgyvendinimu susijusios pagalbos (paslaugų).  Toks kriterijus yra ypač aktualus tais atvejais, kai:  1) informacija apie konkretaus veiksmo, *kuriam įgyvendinti numatoma atrinkti projektus*, tikslines grupes Strategijoje yra pateikta labai apibendrintai (pvz., nurodant, kad tikslinė grupė - socialinę atskirtį patiriantys gyventojai, bedarbiai ar pan.), nors iš Strategijoje pateiktos analizės matyti, kad Strategijos įgyvendinimo teritorijoje didžiausius tam tikro pobūdžio sunkumus (*pvz., iš viso neturi galimybių gauti tam tikrų paslaugų*) patiria konkrečius požymius turinti (-čios) tikslinė (-ės) grupė (-ės) (*pvz., jaunimas, neįgalieji ir (ar) pan.);*  2) Strategijoje yra nurodytos Strategijos veiksmo, *kuriam įgyvendinti numatoma atrinkti projektus*, kelios konkrečios tikslinės grupės, o iš Strategijoje pateiktos analizės matyti, kad vienai tikslinei grupei, lyginant su kitomis nurodytomis tikslinėmis grupėmis, labiau trūksta tam tikros su veiksmo įgyvendinimu susijusios pagalbos (paslaugų). | |  | Savanorių įtraukimas į projekto veiklų vykdymą | 20 proc. | 20 balų | Leidžia prioritetą suteikti projektams, turintiems didesnį indėlį į Strategijos tikslų, uždavinių įgyvendinimą, kadangi sukuria palankesnes prielaidas siekti Strategijos konkretaus uždavinio įgyvendinimo rezultato rodiklio *,,Socialinių partnerių organizacijose ar NVO savanoriaujantys dalyviai (vietos bendruomenės nariai) praėjus 6 mėnesiams po dalyvavimo ESF veiklose“* didesnės reikšmės. | |  | Tikėtinas projekto prisidėjimas prie Strategijos ,,X“ uždavinio įgyvendinimo stebėsenos rezultato rodiklio *,,Socialinių partnerių organizacijose ar NVO savanoriaujantys dalyviai (vietos bendruomenės nariai) praėjus 6 mėnesiams po dalyvavimo ESF veiklose“*/ rezultato rodiklio *,,BIVP projektų veiklų dalyviai, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose“* siekimo. | 5 proc. | 5 balai | Leidžia prioritetą suteikti projektams, turintiems didesnį indėlį į Strategijos tikslų, uždavinių įgyvendinimą, kadangi sukuria palankesnes prielaidas siekti Strategijos konkretaus uždavinio įgyvendinimo rezultato rodiklio *,,Socialinių partnerių organizacijose ar NVO savanoriaujantys dalyviai (vietos bendruomenės nariai) praėjus 6 mėnesiams po dalyvavimo ESF veiklose“* ir (ar) rezultato rodiklio *,,BIVP projektų veiklų dalyviai, kurių padėtis darbo rinkoje pagerėjo praėjus 6 mėnesiams po dalyvavimo ESF veiklose“* didesnių reikšmių.  Šis kriterijus savo esme yra prognostinis, todėl jam rekomenduojama suteikti mažesnį svorį, lyginant su kitais atrankos kriterijais, leidžiančiais prioritetizuoti vietos plėtros projektinius pasiūlymus pagal jų indėlį į vietos Strategijos tikslų, uždavinių įgyvendinimą. | |  | Pareiškėjo ir partnerio patirtis įgyvendinant panašaus pobūdžio veiklas | 20 proc. | 20 balų | Leidžia prioritetą suteikti projektams, kurių pareiškėjai ir (ar) partneriai jau turi patirties įgyvendinant panašias veiklas. Tikėtina, kad didesnę patirtį turintys pareiškėjai, partneriai gebės sėkmingiau įgyvendinti projekto veiklas ir pasiekti suplanuotų rezultatų, nei tokios patirties neturintys (ar turintys mažesnę patirtį) pareiškėjai, partneriai. | |  | **Iš viso** | **100 proc.** | **100 balų** |  |   3.2. parengti kiekvieno prioritetinio atrankos kriterijaus balų skalę ir aprašyti, kokiais atvejais ir kokia balų suma bus skiriama projektams pagal kiekvieną iš prioritetinių atrankos kriterijų (žr. 3 lentelę).  3.3. nustatyti privalomą surinkti minimalią balų sumą. Privalomos surinkti minimalios balų sumos nustatymas leidžia užtikrinti, kad visi atrinkti vietos plėtros projektai turės didesnę, nei minimaliai reikalaujama, pridėtinę vertę. Privaloma surinkti balų suma gali būti nustatoma:  1) visų prioritetinių atrankos kriterijų lygiu *(t. y. nustatant minimaliai galimą surinkti balų sumą bendrai pagal visus prioritetinius atrankos kriterijus)*;  2) atskiros prioritetinių atrankos kriterijų grupės lygiu *(t. y. nustatant minimaliai galimą surinkti balų sumą bendrai pagal tam tikrus (ne visus nustatytus)* *prioritetinius atrankos kriterijus)* ir (ar) atskiro prioritetinio atrankos kriterijaus lygiu *(t. y. nustatant minimaliai galimą surinkti balų sumą pagal kiekvieną iš prioritetinių atrankos kriterijų / pagal vieną ar kelis pasirinktus (ypač reikšmingus) atrankos kriterijus (kiekvienam kriterijui atskirai)*.  Informacija apie privalomą surinkti minimalią (-ias) balų sumą (-as) turi būti pateikta prie prioritetinių projektų atrankos kriterijų, aiškiai nurodant, kokia minimali balų suma pagal kriterijų / kriterijų grupę / visus kriterijus yra privaloma ir kad projektai, nesurinkę minimalios balų sumos, bus atmetami, t. y. nebus traukiami į VVG siūlomų finansuoti vietos plėtros projektų sąrašą, taip pat į rezervinį vietos plėtros projektų sąrašą.  4. Pateikti informaciją, atskleidžiančią kiekvieno atrankos kriterijaus esmę ir paaiškinančią projektų vertinimo pagal kiekvieną atrankos kriterijų aspektus ir tvarką (žr. 3 lentelę).  **Vietos plėtros atrankos projektų atrankos kriterijų dokumento pavyzdys**  Atsižvelgiant į pirmiau pateiktas rekomendacijas dėl vietos plėtros projektų atrankos kriterijų rengimo, parengtas pavyzdinis vietos plėtros projektų atrankos kriterijų dokumentas (žr. 3 lentelę). Šis dokumentas yra rekomendacinio pobūdžio. VVG, rengdama projektų atrankos kriterijus konkrečiam kvietimui, turi atsižvelgti į Strategijos nuostatas, VVG poreikius ir gali atsižvelgti į pavyzdinį vietos plėtros atrankos projektų atrankos kriterijų dokumentą.  3 lentelė   |  |  |  | | --- | --- | --- | | **Projektų atrankos kriterijaus (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas kriterijaus balas** | | 1. **BENDRIEJI PROJEKTŲ ATRANKOS KRITERIJAI\*:**   **\***Šiuos visus kriterijus turi atitikti visi projektai. | | | | 1.1.  Projektas turi atitikti Strategijos 1 tikslo ,,Mažinti gyventojų socialinę atskirtį“ 1.2 uždavinio ,,Plėtoti socialines paslaugas socialinę atskirtį patiriantiems gyventojams“ veiksmą 1.2.2. ,,Teikti sociakultūrines paslaugas socialinę atskirtį patiriančiam jaunimui“ | Projektas pripažįstamas atitinkančiu šį kriterijų, jei iš projektiniame pasiūlyme pateiktos informacijos apie projektą matyti, kad projekto tikslas, veiklos ir tikslinė grupė atitinka Strategijos 1.2 uždavinio ,,Plėtoti socialines paslaugas socialinę atskirtį patiriantiems gyventojams“ ir 1.2.2 veiksmo ,,Teikti sociakultūrines paslaugas socialinę atskirtį patiriančiam jaunimui“ (toliau – Veiksmas) pavadinimuose ir Veiksmo aprašyme, *kuris pateiktas Strategijos dalyje ,,Vietos plėtros strategijos įgyvendinimo veiksmų planas*“, pateiktą informaciją apie Veiksmo veiklas, tikslinę grupę.  ***Vartojamų sąvokų paaiškinimas:***  *Sociakultūrinės paslaugos* – laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla ir pan.  *Socialinė atskirtis* – situacija, kurioje esantis asmuo dėl trūkstamų materialinių išteklių, išsilavinimo, negalios, patiriamos diskriminacijos ar kitų priežasčių negali palaikyti visuomenėje įprastų socialinių ryšių.  *Gyventojai -* ,,X“ mieste gyvenantys fiziniai asmenys.  *Jaunimas* – asmenys, kurių amžius yra 16 - 29 metai.  *Tikslinė grupė* - asmenų grupė ar jos dalis, į kurią orientuota projekto veikla. | Balai pagal bendruosius projektų atrankos kriterijus neskiriami | | 1.2.  Projektu turi būti suteikta nauda ne mažiau kaip 10-čiai socialinę atskirtį patiriančių jaunuolių | Projektas pripažįstamas atitinkančiu šį kriterijų, jei iš projektiniame pasiūlyme pateiktos informacijos apie projektą matyti, kad projekto veiklų dalyviais numatyta įtraukti ne mažiau kaip 10 socialinę atskirtį patiriančių jaunuolių.  ***Vartojamų sąvokų paaiškinimas:***  *Projekto veiklų dalyvis –* projekto veiklose dalyvaujantis tikslinės grupės atstovas (fizinis asmuo). Konkrečios projekto veiklos dalyviu nėra laikomas konkrečią projekto veiklą vykdantis asmuo.  *Jaunuolis* - asmuo, kurio amžius yra 16 - 29 metai.  *Socialinė atskirtis* - situacija, kurioje esantis asmuo dėl trūkstamų materialinių išteklių, išsilavinimo, negalios, patiriamos diskriminacijos ar kitų priežasčių negali palaikyti visuomenėje įprastų socialinių ryšių. | | 1.3.  Projektu prisidedama prie Strategijos 1.2 uždavinio ,,Plėtoti socialines paslaugas socialinę atskirtį patiriantiems gyventojams“ įgyvendinimo stebėsenos rodiklio ,,Naujų socialinių paslaugų sukūrimas“ | Projektas pripažįstamas atitinkančiu šį kriterijų, jei iš projektiniame pasiūlyme pateiktos informacijos apie projektą matyti, kad įgyvendinant projektą numatoma sukurti ir teikti bent vieną naują sociakultūrinę paslaugą.  ***Vartojamų sąvokų paaiškinimas:***  Sociakultūrinė paslauga laikoma nauja, jeigu projekte numatyto turinio sociakultūrinė paslauga gyventojams / projekto tikslinei (-ėms) grupei (-ėms) iš viso nėra teikiama.  *Gyventojai* - ,,X“ mieste gyvenantys fiziniai asmenys.  *Sociakultūrinės paslaugos* – laisvalaikio organizavimo paslaugos, teikiamos siekiant išvengti socialinių problemų (prevenciniais tikslais), mažinant socialinę atskirtį, aktyvinant bendruomenę ir kurias teikiant asmenys (šeimos) gali bendrauti, dalyvauti grupinio socialinio darbo užsiėmimuose, užsiimti mėgstama veikla ir pan. | | 1.4.  Projektu siekiama aiškių ir realių rezultatų. | Projektas pripažįstamas atitinkančiu šį kriterijų, jei projektas tenkina abi šias sąlygas   * projekto uždaviniai, veiklos ir jų rezultatai (rodikliai) yra aiškūs, įvykdomi; * projekto veiklos sudaro prielaidas įgyvendinti projekto uždavinius, o uždaviniai – pasiekti nustatytą projekto tikslą. | | 1.5.  Visos projekto veiklos atitinka bent vieną iš pagal Aprašą galimų remti veiklų | Projektas pripažįstamas atitinkančiu šį kriterijų, jei visos projekto veiklos atitinka bent vieną iš Aprašo 10 punkte nurodytų veiklų.  ***Vartojamų sąvokų paaiškinimas:***  Aprašas – vidaus reikalų ministro 2018 m. gruodžio 28 d. įsakymas Nr. 1V-977 ,,Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-T-927 priemonės „Spartesnis vietos plėtros strategijų įgyvendinimas“ projektų finansavimo sąlygų aprašo (žr. <https://www.e-tar.lt/portal/lt/legalAct/ae8d03500a7111e9a5eaf2cd290f1944> ). | | 1.6.  Projekto pareiškėju ar partneriu yra nevyriausybinė organizacija ar socialinis partneris | Projektas pripažįstamas atitinkančiu šį kriterijų, jei pareiškėjas arba bent vienas iš partnerių yra nevyriausybinė organizacija arba socialinis partneris.  **Vartojamų sąvokų paaiškinimas:**  *Nevyriausybinė organizacija* - nuo valstybės ar savivaldybių institucijų ir įstaigų nepriklausomas savanoriškumo pagrindais visuomenės ar jos grupės naudai veikiantis viešasis juridinis asmuo, kurio tikslas nėra politinės valdžios siekimas arba vien tik religijos tikslų įgyvendinimas. Valstybė, savivaldybė ir (ar) juridinis asmuo, *kurio visuotiniame dalyvių susirinkime valstybė ar savivaldybė turi daugiau kaip 1/3 balsų*, negali turėti daugiau kaip 1/3 balsų nevyriausybinės organizacijos visuotiniame dalyvių susirinkime. *Prie nevyriausybinių organizacijų nepriskiriamos*: politinės partijos; profesinės sąjungos bei darbdavių organizacijos ir jų susivienijimai; įstatymų nustatyta tvarka steigiamos organizacijos, kuriose narystė yra privaloma tam tikros profesijos atstovams; susivienijimai, kurių daugiau kaip 1/3 dalyvių yra privatūs juridiniai asmenys; sodininkų bendrijos, daugiabučių gyvenamųjų namų ir kitos paskirties pastatų savininkų bendrijos ir kitokios bendro nekilnojamojo turto valdymo tikslu įsteigtos bendrijos; šeimynos.  *Socialinis partneris* - darbuotojų ir (ar) darbdavių atstovų organizacija. | | 1.7.  Projekto pareiškėjas ir partneris (jei toks yra) atitinka Apraše nustatytus reikalavimus. | Projektas pripažįstamas atitinkančiu šį kriterijų, jei tenkinamos šios sąlygos:   1. Pareiškėjas:  * veiklą vykdo vietos plėtros strategijos įgyvendinimo teritorijoje; * (*jeigu pareiškėjas nėra biudžetinė įstaiga ar miesto vietos veiklos grupė*) paraiškos teikimo Agentūrai dieną juridinių asmenų registre bus registruotas ne trumpiau kaip 2 metus;  1. Kiekvienas partneris *(jeigu pareiškėjas projektą numato įgyvendinti kartu su partneriu (-iais)* veiklą vykdo vietos plėtros strategijos įgyvendinimo teritorijoje ar besiribojančioje teritorijoje.   ***Vartojamų sąvokų paaiškinimas:***  *Aprašas* – vidaus reikalų ministro 2018 m. gruodžio 28 d. įsakymas Nr. 1V-977 ,,Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-T-927 priemonės „Spartesnis vietos plėtros strategijų įgyvendinimas“ projektų finansavimo sąlygų aprašo (žr. <https://www.e-tar.lt/portal/lt/legalAct/ae8d03500a7111e9a5eaf2cd290f1944> ).  *Vietos plėtros strategijos įgyvendinimo teritorija* - ,,X“ miesto teritorija.  *Besiribojanti teritorija -* savivaldybės, kurios teritorijoje yra vietos plėtros strategijos įgyvendinimo teritorija, teritorijos dalis, nesutampanti su vietos plėtros strategijos įgyvendinimo teritorija, arba savivaldybės teritorija, kuri ribojasi su savivaldybės, kurioje įgyvendinama vietos plėtros strategija, teritorija, arba žuvininkystės vietos plėtros strategijos įgyvendinimo teritorija, kuri sutampa (ar iš dalies sutampa) su vietos plėtros strategijos įgyvendinimo teritorija.  *Laikoma, kad juridiniu asmeniu esantis pareiškėjas (partneris) vykdo veiklą vietos plėtros strategijos įgyvendinimo teritorijoje,* jei vietos plėtros strategijos įgyvendinimo teritorijoje esančiu adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą.  *Laikoma, kad juridinio asmens filialu / atstovybe esantis pareiškėjas (partneris) vykdo veiklą vietos plėtros strategijos įgyvendinimo teritorijoje*, jei jis vietos plėtros strategijos įgyvendinimo teritorijoje vykdo faktinę veiklą.  *Laikoma, kad juridiniu asmeniu esantis partneris vykdo veiklą besiribojančioje teritorijoje*, jei besiribojančioje teritorijoje esančiu adresu yra registruota juridinio asmens buveinė ir (arba) yra nekilnojamas turtas, kurį nuosavybės, nuomos, panaudos ar kitais teisėtais pagrindais valdo juridinis asmuo ir kuriame nekilnojamąjį turtą valdantis asmuo ar jo atskiras padalinys, filialas, atstovybė vykdo faktinę veiklą.  *Laikoma, kad juridinio asmens filialu, atstovybe esantis partneris vykdo veiklą besiribojančioje teritorijoje*, jei jis besiribojančioje teritorijoje vykdo faktinę veiklą. | | 1.8.  Projekto biudžeto išlaidos yra būtinos projektui įgyvendinti | Projektas pripažįstamas atitinkančiu šį kriterijų, jei iš projektiniame pasiūlyme pateiktos informacijos apie projekto biudžetą ir išlaidas, galima daryti išvadą, jog visos suplanuotos projekto išlaidos yra susiję su projekto veiklų įgyvendinimu ir yra būtinos. |  | | 1.9.  Pareiškėjo ir partnerio (-ių) įnašo projekte procentinė dalis yra ne mažesnė už 10 proc. nuo visų projekto finansavimo lėšų. | Projektas pripažįstamas atitinkančiu šį kriterijų, jei iš projektiniame pasiūlyme pateiktos informacijos apie projektą matyti, kad pareiškėjas ir (ar) partneris (-iai) prie projekto finansavimo nuosavu įnašu prisidės ne mažiau kaip 10 proc. nuo visų projekto biudžeto lėšų.  ***Vartojamų sąvokų paaiškinimas:***  *Pareiškėjo ir (ar) partnerio įnašas* – pareiškėjo ir (ar) partnerio prisidėjimas prie projektui įvykdyti reikalingų ir pagal Aprašą tinkamų finansuoti išlaidų padengimo. | | 1. **PRIORITETINIAI PROJEKTŲ ATRANKOS KRITERIJAI\*:**   \* Prioritetiniai projektų atrankos kriterijai yra skirti sudaryti vietos plėtros projektų, kurie atitinka visus bendruosius projektų atrankos kriterijus, prioritetinę eilę prioriteto mažėjimo tvarka. Minimaliai privaloma surinkti balų suma – 30 balų. Projektų, kurie nesurinks 30 balų, VVG netrauks nei į VVG siūlomų finansuoti vietos plėtros projektų sąrašą, nei į rezervinį vietos plėtros projektų sąrašą. | | | | **2.1. Paslaugų teikimo reguliarumas / intensyvumas** | Prioritetas teikiamas projektams, kuriuos vykdant numatomas pakankamai reguliarus / intensyvus paslaugų tikslinei grupei teikimas.  **Projektams skirtini balai nustatomi tokia tvarka:**  20 balų skiriama projektams, kuriuos vykdant numatomas pakankamai reguliarus / intensyvus bent vienos paslaugos teikimas visoms projekto tikslinėms grupėms.  10 balų skiriama projektams, kuriuos vykdant numatomas pakankamai reguliarus / intensyvus paslaugų teikimas ne visoms projekto tikslinėms grupėms.  Balai neskiriami projektams, kuriuos vykdant numatomas nepakankamai reguliaraus / intensyvus paslaugų teikimas visoms projekto tikslinėms grupėms.  ***Vartojamų sąvokų paaiškinimas***:  Laikoma, kad paslauga teikiama pakankamai reguliariai / intensyviai, jei ji teikiama ne mažiau nei 12 kartų / dienų ir ne rečiau kaip kartą per mėnesį. | **20** | | **2.2. Projekto veiklų dalyvių skaičius** | Prioritetas teikiamas tam projektui, kurio projektiniame pasiūlyme numatytas įtraukti projekto veiklų dalyvių iš tikslinės grupės ,,jaunimas“ skaičius yra didesnis.  **Projektams skirtini balai nustatomi tokia tvarka:**  Projektams, kuriuose numatyta 30 ar daugiau projekto veiklų dalyvių iš tikslinės grupės ,,jaunimas“, skiriama 15 balų. Iš likusių projektų (t. y. projektų, kuriuose numatyta dalyvių mažiau nei 30) sudaromas projektų sąrašas (eilė) projekto veiklų dalyvių skaičiaus mažėjimo tvarka. Pirmiesiems 10 proc. projektų (jei gaunama procentinė reikšmė nėra sveikasis skaičius, atliekamas apvalinimas iki sveikojo skaičiaus pagal matematines skaičių apvalinimo taisykles), esantiems sąrašo viršuje, skiriama 12 balų, paskesniems 20 proc. projektų – 8 balai, paskesniems 30 proc. projektų – 5 balai, paskutiniams 40 proc. – 1 balas.  ***Vartojamų sąvokų paaiškinimas:***  *Projekto veiklų dalyvis* – projekto veiklose dalyvaujantis tikslinės grupės atstovas (fizinis asmuo). Konkrečios projekto veiklos dalyviu nėra laikomas konkrečią projekto veiklą vykdantis asmuo.  *Jaunimas* – asmenys, kurių amžius nuo 16 metų iki 29 metų. | **15** | | **2.3. Projekto orientacija į ypatingų sunkumų patiriančias jaunimo grupes** | Prioritetas teikiamas projektams, kurių didesnė tikslinės grupės ,,jaunimas“ dalis yra neįgalūs asmenys ir (ar) esami arba buvę vaikų globos namų auklėtiniai.  **Projektui skirtini balai nustatomi tokia tvarka:**  Jeigu neįgalus jaunimas ir (ar) esami ar buvę vaikų globos namų auklėtiniai (toliau – spec. požymį turintys asmenys) sudaro 50-100 proc. visų projekto veiklų dalyvių, projektui skiriama 20 balų; jeigu spec. požymį turintys asmenys sudaro 20-49 proc. – skiriama 10 balų.  Jei spec. požymį turintys asmenys sudaro 1-19 proc. – skiriami 5 balai.  Jei spec. požymį turintys asmenys sudaro mažiau nei 1 proc. arba iš projektiniame pasiūlyme pateiktos informacijos nėra aišku, kokią dalį projekto tikslinės grupės sudarys spec. požymį turintys asmenys, projektui balai pagal šį kriterijų nėra skiriami.  Kai nustatant spec. požymį turinčių asmenų dalį gaunama procentinė reikšmė nėra sveikasis skaičius, atliekamas apvalinimas iki sveikojo skaičiaus pagal matematines skaičių apvalinimo taisykles.  ***Vartojamų sąvokų paaiškinimas*:**  *Jaunimas* – asmenys, kurių amžius yra 16 - 29 metai.  *Tikslinė grupė* - asmenų grupė ar jos dalis, į kurią orientuota projekto veikla.  *Neįgalusis jaunimas* – 16-29 metų amžiaus asmenys, kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba 55 procentų ir mažesnis darbingumo lygis, arba specialiųjų poreikių lygis. | **20** | | **2.4. Savanorių įtraukimas į projekto veiklų vykdymą** | Prioritetas teikiamas projektams, į kurių veiklų vykdymą numatoma įtraukti daugiau savanorių.  **Projektui skirtini balai nustatomi tokia tvarka:**  Projektui skiriama 20 balų, jeigu į projekto veiklų vykdymą numatoma įtraukti daugiau nei vieną savanorį, atitinkamai projekto biudžete planuojant nepiniginį pareiškėjo (partnerio) įnašą savanoriška veikla.  Projektui skiriama 10 balų, jeigu į projekto veiklų vykdymą numatoma įtraukti vieną savanorį, atitinkamai projekto biudžete planuojant nepiniginį pareiškėjo (partnerio) įnašą savanoriška veikla. Likusiems projektams pagal šį kriterijų neskiriama balų.  Projektui neskiriama 10 balų, jeigu į projekto veiklų vykdymą nenumatoma įtraukti savanorių.  ***Vartojamų sąvokų paaiškinimas:***  *Savanoris* – savanorišką veiklą atliekantis asmuo (Lietuvos Respublikos pilietis ir Lietuvos Respublikos teritorijoje teisėtai esantis užsienietis), ne jaunesnis kaip 14 metų.  *Savanoriška veikla* – savanorio neatlyginamai atliekama visuomenei naudinga veikla, kurios sąlygos nustatomos savanorio ir šios veiklos organizatoriaus susitarimu. Savanoriškos veiklos organizatoriais gali būti Lietuvos Respublikoje įregistruoti:  1) labdaros ir paramos fondai;  2) biudžetinės įstaigos;  3) asociacijos;  4) viešosios įstaigos;  5) religinės bendruomenės, bendrijos ir religiniai centrai;  6) tarptautinių visuomeninių organizacijų filialai, atstovybės;  7) politinės partijos;  8) profesinės sąjungos;  9) kiti juridiniai asmenys, kurių veiklą reglamentuoja specialūs įstatymai ir kurių veiklos tikslas nėra pelno siekimas, o gautas pelnas negali būti skiriamas jų dalyviams. | **20** | | **2.5. Tikėtinas projekto prisidėjimas prie Strategijos 1.2 uždavinio ,,Plėtoti socialines paslaugas socialinę atskirtį patiriantiems gyventojams“ įgyvendinimo stebėsenos rodiklio ,,Socialinių partnerių organizacijose ar NVO savanoriaujantys dalyviai (vietos bendruomenės nariai) praėjus 6 mėnesiams po dalyvavimo ESF veiklose“ siekimo.** | Prioritetas teikiamas projektams, iš kurių projektiniuose pasiūlymuose pateiktos informacijos matyti, kad po projekto pabaigos bus sudaryta galimybė projektų veiklų vykdytojams ir (ar) dalyviams atlikti savanorišką veiklą.  **Projektui skirtini balai nustatomi tokia tvarka:**  5 balai skiriami projektams, kurių projektiniuose pasiūlymuose aiškiai aprašyta, kokias priemones pareiškėjas / partneris taikys projekto metu ir projektui pasibaigus tam, kad kuo didesnė projekto veiklas vykdžiusių ir projekto veiklų dalyviais buvusių asmenų pasibaigus projektui vykdytų savanorišką veiklą. Likusiems projektams pagal šį kriterijų neskiriama balų.  ***Vartojamų sąvokų paaiškinimas:***  *Projekto veiklų dalyvis* – projekto veiklose dalyvaujantis tikslinės grupės atstovas (fizinis asmuo). Konkrečios projekto veiklos dalyviu nėra laikomas konkrečią projekto veiklą vykdantis asmuo.  *Projektų veiklų vykdytojas* – pagal savanorystės ar darbo sutartį projekto vykdytojo ar partnerio organizacijoje dirbęs ir vykdant tiesiogines iš ESF lėšų bendrai finansuojamo projekto veiklas dalyvavęs asmuo. | **5** | | **2.6. Pareiškėjo patirtis įgyvendinant panašaus pobūdžio veiklas** | Prioritetas teikiamas tam projektui, kurio pareiškėjas ar partneris turi panašių veiklų įgyvendinimo patirties.  **Projektui skirtini balai nustatomi tokia tvarka:**  Panašių veiklų įgyvendinimo patirties turinčių pareiškėjų, partnerių projektams pagal šį kriterijų skiriama: kai panašios veiklos patirtis yra 2 metai ar daugiau - 20 balų, 1-2 metai – 10 balų; iki 1 metų – 5 balai.  Panašios patirties neturinčių pareiškėjų, partnerių projektams – 0 balų.  Nustatant, kokią patirtį turi pareiškėjas, partneris, sumuojama pareiškėjo ir partnerio patirtis.  ***Vartojamų sąvokų paaiškinimas*:**  *Panaši veikla* - sociakultūrinių paslaugų teikimas tikslinei grupei, kuri atitinka ar yra panaši (turi bendrų požymių) į projekto tikslinę grupę. | **20** | | **Suma:** | | **100** | | **Minimali privaloma surinkti balų suma:** | | **30** | |

1. Vidaus reikalų ministro 2015 m. gruodžio 11 d. įsakymas Nr. 1V-992 ,,Dėl Vietos plėtros strategijų atrankos ir įgyvendinimo taisyklių patvirtinimo“. [↑](#footnote-ref-1)
2. 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-T-927 priemonės „Spartesnis vietos plėtros strategijų įgyvendinimas“ projektų finansavimo sąlygų aprašas, patvirtintas vidaus reikalų ministro 2018 m. gruodžio 30 d. įsakymu Nr. 1V-77; 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-V-911 priemonės „Vietos plėtros strategijų įgyvendinimas“ projektų finansavimo sąlygų aprašas, patvirtintas vidaus reikalų ministro 2017 m. sausio 30 d. įsakymu Nr. 1V-77. [↑](#footnote-ref-2)